
Lepinguliste kohustuste täitmise tähtaja pikendamine 
hoonestusõiguse seadmise lepingu järgi (Kangelaste 11b, Narva)

 1.  Asjaolud ja menetluse käik

Narva linn ja OÜ Euroekspert Grupp (registrikood 10854022, asukoht 20304 Narva, Tallinna mnt 22-47) sõlmisid 12.07.2005 notariaalselt tõestatud hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (notariaalregistri nr 5760) maa-alale, asukohaga Kangelaste 11b, Narva, maa pindala 2314 m2, sihtotstarve – elamumaa. 

OÜ Euroekspert Grupp kavatses ehitada nimetatud maa-alale teenindusmaja hoone.

Eelnimetatud lepingu punkti 5.2. kohaselt kohustus OÜ Euroekspert Grupp esitama Arhitektuuri ja Linnaplaneerimise Ametile kinnitamiseks detailplaneeringu projekti 6 kuu jooksul arvates hoonestusõiguse kohta kinnistusraamatusse kande tegemise päevast, s.o kuni  10.02.2006. a.

Hoonestusõigus tekkis 10.08.2005.a.
Narva Linnavolikogu võttis 23.12.2005 OÜ Euroekspert Grupp ettepanekul vastu otsuse nr 232 Kangelaste 11b maa-ala detailplaneeringu algatamise kohta. 

Detailplaneeringu projekt vaadati Arhitektuuri ja Linnaplaneerimise Ametis läbi ning tagastati  05.04.2006 muudatuste tegemiseks.

OÜ Euroekspert Grupp pöördus 11.05.2006 Narva Linnavalitsuse poole taotlusega Kangelaste 11b maa-ala detailplaneeringu projekti esitamise tähtaja pikendamiseks kuni 31.08.2006. а.

OÜ Euroekspert Grupp taotlus vaadati läbi Narva Linnavalitsuse linnavarakomisjoni istungil 16.05.2006 (protokoll nr 7) ja otsustati:

1. Pikendada osaühingule Euroekspert Grupp (registrikood 10854022, asukoht Tallinna mnt 22-47, 20304 Narva) 12.07.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (notariaalregistri nr 5760) punktis 5.2 ettenähtud detailplaneeringu projekti kinnitamiseks esitamise tähtaega alates 10.02.2006 kuni 31.08.2006.a.

2. Linnavara- ja Majandusametil kooskõlastada Arhitektuuri ja Linnaplaneerimise Ametiga hoonestaja poolt pakutud tähtajad nendest kinnipidamise reaalsusest lähtuvalt.

3. Linnavara- ja Majandusametil esitada tähtaja pikendamise küsimus pärast kooskõlastamist Narva Linnavalitsuse istungile korralduse vastuvõtmiseks.

Narva linn on huvitatud ehituse lõpetamisest ülalnimetatud detailplaneeringu alusel, kuna see toob endaga kaasa investeeringuid linna ja töökohtade loomise, on otstarbekas rahuldada OÜ Euroekspert Grupp poolt esitatud taotlus. 

Arhitektuuri- ja Linnaplaneerimise Ameti arvates, arvestades projektis olevate puuduste parandamisele kuuluvat aega, on detailplaneeringu projekti kinnitamiseks esitamise reaalseks tähtajaks 31.detsember 2006.a.
2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt 
lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 17.03.2005 määrusega nr 13/52 kinnitatud “Narva linna munitsipaalomandis oleva hoonestamata maa hoonestusõiguse seadmise korra” punkti 57 kohaselt juhul, kui täitmise käigus on mõne hoonestusõiguse seadmise lepingu punkti täitmine oluliselt raskendatud, võib poolte kokkuleppel ja Narva Linnavalitsuse otsustuse alusel lepingutingimusi muuta või hoonestusõigust lõpetada.

3. Otsus

1. Pikendada osaühingule Euroekspert Grupp (registrikood 10854022, asukoht 20304 Narva, Tallinna mnt 22-47) 12.07.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (notariaalregistri nr 5760) punktis 5.2. ettenähtud detailplaneeringu projekti kinnitamiseks esitamise tähtaega aadressil Kangelaste 11b, Narvas asuvale kinnistule (katastritunnus 51104:003:0044, maa-alune pindala 2 314 m², maa sihtotstarve – 100% elamumaa) alates 10.02.2006 kuni 31.12.2006.a. 

2. Mitte rakendada osaühingu  Euroekspert Grupp (registrikood 10854022, asukoht 20304 Narva, Tallinna mnt 22-47) suhtes 12.07.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu punktis 5.3. (notariaalregistri nr 5760) ettenähtud trahvi.

3. Volitada linnapead Tarmo Tammistet (isikukood 36208175216) allkirjastama Narva linna nimel 12.07.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu muudatused.

4. Narva Linnavalitsuse Linnavara- ja Majandusametil teha käesolev korraldus teatavaks  osaühingule Euroekspert Grupp.
4. Rakendussätted

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.
4.2. Korraldus jõustub seadusega sätestatud korras.

